Efter et tip besøgte Nordjyllands Politi fredag aften en adresse i Kaas. Her erkendte en 17-årig mand at have været i besiddelse af fyrværkeri siden nytår og at have solgt det videre, fordi han ikke længere ville have det. Derfor sigtes han nu for overtrædelse af fyrværkeriloven, oplyser vagtchef ved Nordjyllands Politi, Per Jørgensen. Tippet kom fra en mor til en af de to drenge, som tirsdag kom til skade, da de fyrede et ulovligt kanonslag af i Ulsted. Politiet kan dog ikke kæde sigtelsen af den 17-årige sammen med episoden med det ulovlige kanonslag tirsdag. TV2 Nord har fredag talt med en ung mand fra Ulsted-området, som tidligere har været med til at hente kanonslag i Kaas og solgt dem videre i området omkring Ulsted.

Opsummering:
En ung mand fra Kaas har erkendt at have været i besiddelse af fyrværkeri og have videresolgt det.